Beka Saidmuradova. Beka Saidmurodova (1935-yil, Qatagʻon qishlogʻi, Qoʻshkoʻpir tumani, Xorazm viloyati, Oʻzbekiston SSR, SSSR – ?) – paxtakor, Qoʻshkoʻpir tumani „Moskva“ (sobiq Lenin nomli) kolxozi kolxozchisi (1971), Sotsialistik Mehnat Qahramoni (1957), KPSS aʼzosi (1958). Tarjimayi holi. 1935-yili Qoʻshkoʻpir tumani Qatagʻon qishlogʻida tavallud topgan. 1950—1954-yillari Qoʻshkoʻpir tumanidagi „Moskva“ kolxozida kolxozchi, 1954—1961-yillarda shu kolxozning zveno, brigada boshligʻi vazifasida ishlagan. Beka Saidmurodova boshliq zvenoda 10 gektar maydonning har bir gektaridan 52 sentner (1956), 55 sentner (18 gektar, 1957) paxta yetishtirilgan.